Tour de France 2022

Tour de France 2022 var den 109. udgave af cykelløbet Tour de France. Løbets første etape begyndte 1. juli 2022 med en enkeltstart i Danmarks hovedstad København. Løbets sidste etape havde søndag den 24. juli traditionel afslutning på Avenue des Champs-Élysées i centrum af Paris.

Løbet blev vundet af den danske rytter Jonas Vingegaard fra . Udover den gule førertrøje, sikrede han sig også den samlede sejr i bjergkonkurrencen, ligesom han undervejs i løbet vandt to etaper. Vingegaards holdkammerat Wout van Aert vandt pointkonkurrencen, og blev kåret til løbets mest angrebsivrige rytter. Vinderen fra løbet i 2021, Tadej Pogačar, vandt ungdomskonkurrencen og endte på andenpladsen i det samlede klassement. Geraint Thomas fra  tog sig af tredjepladsen, og Ineos Grenadiers vandt holdkonkurrencen. Sprinteren Caleb Ewan () blev løbets Lanterne rouge.

De tre etaper i Danmark 
Det var første gang løbet besøgte Danmark, og København var den nordligste by hvor den såkaldte “Grand Départ” fandt sted. De tre første etaper og 394 kilometer blev kørt i Danmark, inden karavanen rykkede til Frankrig. På grund af etaperne i Danmark startede løbet usædvanligt allerede en fredag, og der vil for første gang nogensinde være tre hviledage, men stadigvæk 21 etaper. Den ekstra hviledag kom allerede på fjerdedagen, da løbet flyttede fra Danmark til Frankrig. Det er 24. gang siden 1954 at Tour de France startede uden for Frankrig, og Danmark blev den tiende nation, der havde værtsskabet.

Starten i København skulle oprindeligt være afviklet i 2021, men blev pga. konsekvenserne af coronaviruspandemien og overlappet i de danske værtskaber for fire kampe ved EM-slutrunden i fodbold flyttet til 2022.

Pris 
Prisen for åbningen og de tre første etaper er officielt 88 mio. kr. som skulle betales til den franske løbsarrangør ASO. Her betaler Københavns Kommune 25 mio. kr. for Grand Départ og løbets første etape, mens Nyborg og Sønderborg hver betalte ti mio. kr. for etapeafslutningerne. Roskilde og Vejle kommuner skulle hver betale fem mio. kr. til løbsarrangøren for starten af etaperne. Derudover skulle Region Hovedstaden, Region Sjælland og Region Syddanmark samlet betale 15. mio. kr., mens Staten via Erhvervsministeriet bidrog med 17. mio. Den sidste million kom fra sponsorer. Udover de 88 mio. til arrangøren, har alle kommuner budgetteret med yderlige millioner kr. til diverse udgifter i forbindelse med etaperne.

De kommuner som ønskede at få etaperne til at kører igennem deres område, skulle betale minimum 600.000 kroner til lokal markedsføring af løbet, samt stå for afspærring, vejforbedringer og eventuel terrorsikring samt stille med minimum 200 frivillige.

Forberedelser 
I forbindelse med at fire helikoptere og to relay-fly under etaperne skulle lave tv-billeder og sende signalerne til jorden, blev det danske luftrum op til 2.500 fod omkring ruterne lukket for andre fly under afvikling af etaperne.

Midlertidige ladestationer med batteri blev opstillet for at forsyne løbets elbiler.

Grand Départ 

Grand Départ er løbets betegnelse for åbningen af løbet. Den begyndte 29. juni (to dage før løbets første etape) med et stort show i Tivoli, hvor alle hold og ryttere blev præsenteret. Dennis Ritter og Stine Bjerre Mortensen var værter ved showet, mens bandet Lukas Graham stod for den musikalske underholdning. I forbindelse med holdpræsentationen blev der uddelt 10.000 gratis entrebilletter til Tivoli.

Tilskuere og seertal 

Ifølge løbsarrangør Amaury Sport Organisation (ASO) var to millioner danskere ude på vejene i forbindelse med de tre etaper. Hos TV 2 havde man i gennemsnit 767.000 seere på flow-tv og streaming under hver etape, og da 3. etape nærmede sig sin afslutning, var der 1.095.000 personer som så med. Udover TV 2, viste også Eurosport etaperne på direkte tv og streaming i Danmark. Her var der 5.333 seere i gennemsnit til hver af de tre etaper. 1. etape blev i gennemsnit set af 7.000, 2. etape af 6.000 og 3. etape nåede ned på 3.000 seere på Eurosport 1. Hertil hører ikke streamingtallene fra streamingplatformen Discovery+.

Den danske del sluttede efter 3. etape, hvor 750-800 personer blev fløjet til Lille og Calais i chartrede fly fra Sønderborg og Billund.

Pengepræmier 
I alt blev der delt 2.282.000 euro, cirka 16.995.000 danske kroner, ud i præmiepenge i løbet af Tour de France.

Trøjer 
Præmie for hver dag en rytter kørte i trøjen
 Den gule førertrøje: 500 euro (med undtagelse af 1. etape)
 Den grønne pointtrøje: 300 euro (med undtagelse af 1. etape)
 Den prikkede bjergtrøje: 300 euro (med undtagelse af 1. etape)
 Den hvide ungdomstrøje: 300 euro (med undtagelse af 1. etape)

Samlet sejr
 Den gule førertrøje: 500.000 euro
 2. plads: 200.000 euro
 3. plads: 100.000 euro
 4. plads: 70.000 euro
 5. plads: 50.000 euro
 6. plads: 23.000 euro
 7. plads: 11.500 euro
 8. til 19. plads: 7.600 euro ned til 1.100 euro
 20. - 160. plads: 1.000 euro 
 Den grønne pointtrøje: 25.000 euro 
 2. plads: 15.000 euro
 3. plads: 10.000 euro
 Den prikkede bjergtrøje: 25.000 euro
 2. plads: 15.000 euro
 3. plads: 10.000 euro 
 Den hvide ungdomstrøje: 20.000 euro 
 2. plads: 15.000 euro
 3. plads: 10.000 euro 
 Holdkonkurrencen: 50.000 euro 
 2. plads: 30.000 euro
 3. plads: 20.000 euro 
 Mest angrebsivrige rytter: 20.000 euro 
 Souvenir Henri Desgrange: 5.000 euro

Etaper 
 Etapevinder: 11.000 euro.
 Vinder af indlagt spurt i pointkonkurrencen: 1.500 euro
 Mest angrebsivrige rytter: 2.000 euro
 Første ungdomsrytter over målstregen: 500 euro
 Bedste hold (tre første ryttere): 2.800 euro
 Første rytter på toppen af stigning:
 Stigning uden for kategori: 800 euro
 Kategori 1-stigning: 650 euro
 Kategori 2-stigning: 500 euro
 Kategori 3-stigning: 300 euro
 Kategori 4-stigning: 200 euro

Pengepræmier pr. hold 
Den akkumulerede indtjening pr. hold under Tour de France 2022 er angivet i tabellen nedenfor.

Etaperne

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Nationalitet på ryttere

Danske ryttere 

* DNF = gennemførte ikke
* DNS = stillede ikke til start 
* OT = over tidsgrænsen

Startliste

Se også 
 Tour de France Femmes 2022

Referencer

Eksterne henvisninger 

 Officielle hjemmeside
 Officiel hjemmeside for Grand Départ Copenhagen Denmark
 Seneste nyt om Tour de France på Feltet.dk
 

 
2022
Cykelløb i Danmark